# Audrius Klišonis

### Straipsnis iš Vikipedijos, laisvosios enciklopedijos.

Audrius Klišonis (g. 1964 m. gegužės 15 d. Rokiškyje) – farmacininkas, Lietuvos politinis bei visuomenės veikėjas.

## [taisyti] Biografija

1971–1982 m. mokėsi Rokiškio E.Tičkaus vidurinėje mokykloje. 1987 m. baigė Kauno medicinos instituto Farmacijos fakultetą. 1987–1992 m. Plungės rajono Alsėdžių vaistinės vedėjas, 1992 m. įsteigė individualią farmacijos įmonę „Inesa“.

1989–1990 m. išrinktas Plungės rajono Liaudies deputatų tarybos deputatu, 1990–1995 m. Plungės rajono tarybos deputatas, 1997–2000 m. ir 2000–2003 m. Plungės rajono savivaldybės tarybos narys, 2000 m. Plungės rajono savivaldybės valdybos narys, Sveikatos ir socialinių reikalų komiteto pirmininkas. 2003–2007 m. ir nuo 2007 m. Plungės rajono savivaldybės tarybos narys.

Nuo 1992 m. Lietuvos liberalų sąjungos narys, LLS Plungės skyriaus pirmininkas, Etikos komisijos narys, tarybos narys. 2003 m. Liberalų ir centro sąjungos narys, sąjungos valdybos ir tarybos narys.

2000–2004 m. Seimo narys, 2000–2001 m. Lietuvos Respublikos Seimo delegacijos Baltijos Asamblėjoje vadovas, vėliau pavaduotojas.

Plungės Rotary klubo, žurnalistų ir buriuotojų klubo „Marinus“, Plungės verslininkų klubo narys, Plungės krepšinio sporto klubo „Žemaitukai“ prezidentas. 2000–2002 m. Lietuvos dziudo federacijos prezidentas. Moka vokiečių, rusų kalbas. Žmona Inesa, vaikai Vytautas, Jomantė.

Rodomas puslapis "http://lt.wikipedia.org../../../a/u/d/Audrius_Kli%C5%A1onis_b4a9.html"

Kategorijos: Seimo nariai | Plungės politikai

##### Views

- Straipsnis
- Aptarimas
- Dabartinė versija

##### Paieška